**Roman Szabó** (\* 6. február 1981), známy pod umeleckým menom **DNA** (kedysi **Dena**), je slovenský rapper, producent a člen bratislavských hip-hopových skupín Drvivá Menšina, Názov Stavby a 4D. Spolu s Názvom Stavby vydal v roku 2002 album *Reč naša*, spolu s Drvivou Menšinou ďalšie dva albumy a v roku 2008 vydal svoj debutový sólo album *LOVE (peňáze/láska)*. Tiež je majiteľom vydavateľstva VSZ (V sieti zla).

Hudobná kariéra
---------------

### Začiatky, Názov Stavby (1995-2003)

Okolo roku 1995-1996 DNA, Šegy 100 (bývalý spolužiak zo základnej školy) a neskôr aj Bacil, s ktorým vtedy chodil DNA na strednú školu, založili trio Vandali. V roku 1997 sa k nim pridal Viktor Hazard (vtedy ako rapper, neskôr pôsobiaci ako DJ v skupine AMO) a skupina sa premenovala na Drvivá Menšina. Viktor Hazard neskôr odchádza zo skupiny. Skupina začala vystupovať na diskotékach a baroch a nahrala demo kazetu *Zakázané ovocie*. Neskôr skupina spoznáva členov L.U.Z.Y. a v roku 1999 zakladajú spolu skupinu Názov Stavby. Skupiny začali spolu koncertovať ako Názov Stavby, objavili sa aj na pár výberovkách. V roku 2000 vydávajú prvý vinyl, v roku 2001 *LúzaDrviváMenšina Demo CD* a v roku 2003 album *Reč naša*.

### Drvivá Menšina (2003-2007)

*Bližšie informácie v hlavnom článku: Drvivá Menšina*
Po albume *Reč naša* začína Drvivá Menšina pracovať na novom materiáli, koncom roku 2004 vydáva vinyl *Daj mi to!!!*, kde sa nachádza aj skladba „Dneska každý chce žiť" (ft. Sandra). Obe skladby sa nachádzajú aj na debutovom albume Drvivej Menšiny, *Menej je niekedy viac*, ktorý vyšiel v máji 2005. Ako hostia sa na ňom predstavili spevák Biely, rapperi Čistychov, Slipo, Dedy Fly, Logan, Miky Mora, Moloch Vlavo, Opak, Moe a iní. O produkciu sa postarali Šegy 100, DNA, Opak, Hajtkovič, G-Bod, Dedy Fly, Janko (ND) a Molodoy. K albumu boli urobené videoklipy k skladbám „Môj svet" a „Čo tu máme dnes". Koncom roka 2005 sa Drvivá Menšina zapojila do projektu organizácie ACEC na podporu boja proti rasovej diskriminácii a nahrali skladbu „V inej koži", ku ktorému bolo urobené aj video.

V roku 2006 sa DNA objavil v skladbe „Zadné vrátka" od I.Co (hudobný projekt, ktorého členom je aj Čistychov) a objavil sa v klipe, ktorý bol natočený na remix tejto skladby. Skladba sa objavila aj na výberovke *Nejbr Hip Hop mix vol. 2*. Po ďalších spoluprácach v období 2006-2007 začala Drvivá Menšina pracovať na novom albume. Album vyšiel vo februári 2008 vo vydavateľstve VSZ (V sieti zla). Videoklipy boli urobené k skladbám „V centre diania" a „Proroctvo".

*Bližšie informácie v hlavnom článku: V centre diania*
### Prvé dva sólo albumy (2008-2012)

Na konci klipu „Proroctvo" bola informácia o novom albume DNA, ktorý mal vyjsť na jar 2008. Neskôr v rozhovore spomenul jar/leto 2008. Debutový sólo album *LOVE (peňáze/láska)* nakoniec vyšiel 1. júla, v rovnaký deň ako album *Poézia Ulice* od Bacila, ďalšieho člena Drvivej Menšiny. Ako prvý singel z albumu bola zvolená skladba „My" s hosťujúcou Zdenkou Prednou. Skladba sa objavila aj na výberovke *PreHlad 2008* a dočkala sa aj hranosti v slovenských rádiách, kde sa jej najvyššie podarilo dostať na 67. miesto v TOP 100 a na 15. miesto v najhranejších slovenských skladbách. Prvý videoklip k albumu bol urobený k skladbe „Za oponou" a mal premiéru v novembri 2008.
Začiatkom roka 2009 bol spravený klip k skladbe „Naše mesto", v ktorom sa objavili zábery z filmu Veľký rešpekt. Skladba sa tiež objavila v samotnom filme.

*Bližšie informácie v hlavnom článku: LOVE (peňáze/láska)*
V roku 2009 vydal DNA pokračovanie svojho debutu s názvom *LPL part II.*, kde sa nachádzali remixy pôvodných skladieb z albumu *LOVE (peňáze/láska)* a zopár nových skladieb. Ku skladbe „Najľahšie je to vzdať", ktorá bola súčasťou projektu Ministerstva školstva SR s rovnakým názvom, bol urobený aj videoklip.

Začiatkom roka 2010 sa objavili prvé informácie o druhom (vtedy nepomenovanom) sólovom albume, DNA sa popritom vyjadril, že to bude jeho posledné sólo. Medzitým sa DNA objavil na albume producenta Emeresa *Mount Emerest* a tiež v skladbe i klipe „Toto je Hip Hop" od Viktora Hazarda. DNA zverejnil prvý singel z albumu *Revolucionár* „Je čas" 21. mája na sociálnej sieti facebook a v ten deň sa dostal aj na rôzne internetové stránky. Skladbu produkoval Šegy 100, člen Drvivej Menšiny a videklip mal premiéru 3. juna. 24. októbra mal premiéru promoklip k skladbe „Vervto" a samotný album *Revolucionár* vyšiel 7. decembra 2010.

*Bližšie informácie v hlavnom článku: Revolucionár (album)*
Koncom roka 2010 DNA spolupracoval na dvoch zahraničných albumoch, a to na albume poľskej skupiny Non Koneksja v skladbe „Tak tu jest" a ruskej (v Česku pôsobiacej) rapperky Vilsy v skladbe „Praha, Bratislava". Začiatkom roka 2011 na svojom youtube kanáli uverejnil dokument o výrobe albumu *Revolucionár*. 1. apríla 2011 bol oficiálne vypustený videoklip ku skladbe „Reštart". Druhý videoklip k albumu *Revolucionár* bol k skladbe "Scifi žena" s hosťujúcim Petrom Kotuľom. 

28. októbra 2012 DNA vypustil ďalšie video ku skladbe "Nestrácajme hodnoty", kde sa objavil aj spevák Mišo Biely a rapper Šegy 100. Klip je súčasťou kampane občianskeho združenia Majme srdce a témou klipu sú psy. O produkciu skladby sa postaral G-Bod spolu s Milanom Medekom, ktorý nahral gitaru do skladby.

Po vydaní albumu Revolucionar DNA začína dávať dokopy živú kapelu a vyráža na turné. Kapela vo forme bicie, basa, kláves a gitara je neskôr doplnená aj o violončelo a v roku 2012 je k skladbe Reštart natočený aj akustický videoklip priamo zo štúdia.

V roku 2012 vydáva DNA doposial svoju poslednú sólovú skladbu a venuje sa naplno projektu 4D.

### Tretí sólo album, projekt 4D (2012-súčasnosť)

Koncom roka 2012 sa začali objavovať informácie o ďalšom projekte DNA, takisto sa 18. decembra objavil v relácii "Beat it", kde spomínal nové projekty. 31. decembra mal premiéru videoklip "Zelený dym" od štvorice 4D, ktorú tvorí Čistychov, DNA, Mišo Biely a G-Bod. Vo videu taktiež spomenuli pripravovaný album od 4D, ktorý vyšiel v apríli 2013.

V roku 2018- 8 rokov po poslednom sólovom albume začína DNA pracovať na nových nahrávkach, ktoré by mali odzrkadliť jeho poslednú hudobnú, ale aj personálnu premenu.

Diskografia
-----------

### Štúdiové albumy (sólo)

* 2008: *LOVE (peňiáze/láska)*
* 2010: *Revolucionár*

### Ostatné (sólo)

* 2009: *LPL part II.*

### Štúdiové albumy (Drvivá Menšina)

* 2005: *Menej je niekedy viac*
* 2007: *V centre diania*

### Štúdiové albumy (Názov Stavby)

* 2003: *Reč naša* (MadDrum)

### Ostatné

* 1998: Drvivá Menšina - *Zakázané ovocie* (Demo)
* 2000: Názov Stavby - *LúzaDrviváMenšina EP* (vinyl) (SubBeats)
* 2000: Názov Stavby - *LúzaDrviváMenšina Demo CD* (R.O.B.O.VA Lenivá produkcia)
* 2004: Názov Stavby - *Reč naša EP* (vinyl) (Boombap Rec)
* 2004: Drvivá Menšina - *Daj mi to!!!* (12" singel) (V Sieti Zla)
* 2013: 4D - *Kryštal*
* 2014: 4D- 4

### Skladby umiestnené v rebríčkoch

| **Rok** | **Skladba** | SK Top 100 | SK Top 50 domáce | **Album** |
| --- | --- | --- | --- | --- |
| 2008 | „My" (ft. Zdenka Predná) | 67 | 15 | *LOVE (peňáze/láska)* |
| 2009 | „Naše mesto" | - | 48 | *LOVE (peňáze/láska)* |
| 2009 | „Najľahšie je to vzdať" | - | 23 | *LPL part II.* |
| 2010 | „Toto je Hip Hop" (Viktor Hazard ft. Mišo Biely, Otecko, Opak, Vec, Supa, Delik, Vladimir 518, Majk Spirit, Čistychov, Orion, DNA, Moe & Zverina) | 80 | 24 | - |
| 2013 | „Slobodný" (4D) | 64 | 8 | *Kryštal* |

### Videoklipy

#### Sólo

* 2008: „Za oponou"
* 2009: „Naše mesto"
* 2010: „Je čas"
* 2010: „Vervto"
* 2011: „Reštart"
* 2011: „Scifi Žena" (ft. Peter Kotuľa)
* 2011: „Pohodový život" (DNA, Robo Opatovský & El Nino)
* 2012: „Nesúhlasím"
* 2012: „Reštart" (Studio acoustic version)
* 2012: „Nestrácajme hodnoty" (ft. Mišo Biely & Šegy 100)

#### Drvivá Menšina

* 2005: „Môj svet/Daj mi to!!!"
* 2005: „Čo tu máme dnes" (ft. LA4 & Orion)
* 2005: „V inej koži"
* 2007: „V centre diania"
* 2007: „Proroctvo"

#### Ostatné

* 2006: „Zadné vrátka" (remix) (I.Co ft. DNA)
* 2010: „Toto je Hip Hop" (Viktor Hazard feat. Mišo Biely, Otecko, Opak, Vec, Supa, Delik, Vladimir 518, Majk Spirit, Čistychov, Orion, DNA, Moe, Zverina & DJ Metys)
* 2011: „Fajčiť treba" (Smola a Hrušky ft. DNA)
* 2012: „To se mám" (Orion ft. James Cole, DNA, Zdenka Predná & Oman Big)
* 2012: „Zelený dym" (4D)
* 2013: „Jediná" (4D)
* 2013: „Slobodný" (4D)
* 2013: „Eufória" (4D)
* 2014: PPD (4D)
* 2014: Už nechcem (4D)
* 2015: Lovecké (4D)
* 2016: Dážd nezastavíš (4D)

### Mimoalbumové skladby, spolupráce

#### 2000

* *East Side Unia II*

09. Názov Stavby - „Cesta cez"
#### 2001

* 2D & Rytmus

„Reakcia Mikrofónu" (prod. Hajtkovič)
#### 2003

* *East Side Unia III*

16. Názov Stavby - „Pri tom istom stole" (remix)
#### 2004

* Čistychov - *Né produkt*

05. „Boli sme tu" (ft. DNA)
* Drvivá Menšina

„Strašná chuť vášne"
* FU - *Wrodzony Instynkt*

15. „Żyję Jak Chcę" (ft. Názov Stavby)
#### 2005

* AMO - *Original*

06. „Nechce sa nám robiť" (ft. DNA)
* Drvivá Menšina

„V inej koži"
* Orion - *Teritorium II*

07. „Odkud jsme, kam jdem a kam směřujem" (ft. Slipo, DNA & Gipsy)
* Viktor Hazard - *Rapsuperstar mixtape vol. 1*

02. AMO ft. Čistychov & DNA - „Hazard"
09. Drvivá Menšina ft. LA4 & Orion - „Čo tu máme dnes"
#### 2006

* DJ Kappa - *DJ Kappa mixtape*

18. Slipo ft. DNA - „Ruky hore"
* Drvivá Menšina

„V inej koži 2"
* I.Co - *International collabo*

10. „Zadné vrátka" (ft. DNA)
* *Nejbr Hip Hop mix vol. 2*

15. I.Co - „Zadné vrátka" (remix) (ft. DNA)
* Viktor Hazard - *Rapsuperstar mixtape vol. 2*

02. I.Co ft. DNA, Moe & Opak - „Moje miesto"
05. Drvivá Menšina - „Tvrdá hra"
#### 2007

* Disgrafix - *Zakázané ovoce*

14. „Nedám se" (ft. DNA, Bacil & Čistychov)
* DJ Kappa - *Hra sa začína*

02. DNA - „Veľakrát"
14. Drvivá Menšina - „V centre diania" (remix)
* L.U.Z.A. - *3mená 4písmená*

12. „Idú po mne" (ft. Drvivá Menšina)
* Orion - *Teritorium remixy*

15. „Odkud jsme, kam jdem a kam směřujem" (ft. Slipo, DNA & Gipsy)
#### 2008

* Bacil - *Poézia Ulice*

06. „Prvá trieda" (ft. Čistychov & DNA)
* DJ MeSs - *Socaration presented by DJ MeSs*

10. Čistychov, Biely & DNA - „Zadné vrátka" (special)
* DJ MeSs - *Socaration 2 presented by DJ MeSs*

23. Čistychov, Biely & DNA - „Zadné vrátka" (special)
* DJ Sven - *Všetci skapete mixtape vol. 1*

18. DNA ft. Zdenka Predná - „My" (DJ Sven mashup)
* Hip-Hop.sk - *PreHlad 2008*

10. DNA ft. Zdenka Predná - „My"
#### 2009

* El Nino - *Anticrist*

09. „Mafia" (remix) (ft. DNA)
11. „Rap a násilí" (ft. DNA)
* G-Bod - *Sekvencie*

03. DNA & Berezin - „Bol som ako ty"
09. Názov Stavby - „Babylon"
* Kaidžas - *Klokočino*

04. „Každý si pomóže jak ví" (ft. DNA)
* Vilsy - *Lady Rap*

05. „Angels" (ft. DNA)
* Zdenka Predná - *Srdce z bubliny*

11. „My" (ft. DNA)
#### 2010

* Bacil - *Remixes*

02. „Konexie" (Cesar remix) (ft. DNA)
08. „Ruky hore" (Abe remix) (ft. DNA)
* Bacil - *SuperB (EP)*

04. „Konexie" (ft. DNA)
* Emeres - *Mount Emerest*

03. „Mount Everest" (ft. Majk Spirit, Radikal, Kaidžas, Stopercent, Opak & DNA)
* Naša Masa

„Ľudské vzťahy" (remix) (ft. DNA) (prod. Neri)
* Moloch Vlavo

"Nová vec" (ft. Agresor Lotor, Sketa, Decko, Kali & DNA) (prod. Smart) (niekde uvádzaná aj ako "Mladá Petržalka")
* Non Koneksja - *Persona Non Grata*

12. „Tak tu jest" (ft. DNA)
* Opak

"Diktat Party song" (ft. Adi & DNA)
* Viktor Hazard

„Toto je Hip Hop" (Viktor Hazard feat. Mišo Biely, Otecko, Opak, Vec, Supa, Delik, Vladimir 518, Majk Spirit, Čistychov, Orion, DNA, Moe & Zverina)
* Vilsy - *Like me*

11. „Praha, Bratislava" (ft. DNA)
#### 2011

* Bacil - *Streettape* *(mixuje DJ Metys)*

15. "Konexie" (ft. DNA)
22. "Čo tu máme dnes 2" (ft. DNA & Šegy 100)
* Čistychov - *Rap/Evolúcia (P.D.P.)*

08. "Život čo žijeme" (prod. G-Bod)
* DMS - *Čo sa stalo?!*

05. "Milión" (ft. DNA) (prod. Smart)
* DNA

"Pohodový život" (ft. Robo Opatovský & El Nino)
* Majk Spirit - *Nový človek*

18. "Babylon horí" (ft. DNA & Suvereno) (prod. Sik)
* Smola a Hrušky

"Fajčiť treba" (ft. DNA)
* ViZiA - *Ver svojim snom*

14. "Plamene" (ft. DNA) (prod. Grimaso)
#### 2012

* DNA

"Nesúhlasím" (prod. Nazor)
"Nestrácajme hodnoty" (ft. Mišo Biely & Šegy 100) (prod. G-Bod)
* Mišo Biely

"Stále jedíná" (ft. Čistychov & DNA) (prod. G-Bod)
* Orion

"To se mám" (ft. James Cole, DNA, Zdenka Predná & Oman Big) (prod. DJ Mike Trafik)
#### 2013

* 4D

"Už (remix)" (ft. Separ, Majk Spirit, Slipo, Bacil, Decko & Sketa) (prod. G-Bod)
"Zelený dym (remix)" (ft. Hugo Toxxx, Orion, Ektor & Dan Bárta) (prod. G-Bod)
* DJ Wich

"Naj" (ft. Čistychov, DNA & Mišo Biely) (prod. DJ Wich)
* H16 - *Rýmy, hudba a boh*

14. "Čo vlastne vieme" (ft. Čistychov & DNA) (prod. Grimaso)

Referencie
----------

1. ↑   *Drvivá Menšina - Biografia* [online].. Dostupné online.
2. ↑   *Drvivej Menšine vychádza vinylový singel!* [online]. [Cit. 2010-12-27]. Dostupné online. Archivované 2009-08-19 z originálu.
3. ↑   *Drvivá Menšina "Menej je niekedy viac" - čekuj komplet info!* [online]. [Cit. 2010-12-27]. Dostupné online. Archivované 2011-08-18 z originálu.
4. ↑   *Drvivá Menšina natočila antirasistický spot "V inej koži", stiahni si!* [online]. [Cit. 2010-12-27]. Dostupné online. Archivované 2011-11-06 z originálu.
5. ↑   *Najkvalitnejšia kompilačka roku 2006 vychádza koncom roka - Nejbr Hip Hop Mix, cover, ukážky, tracklist* [online].. Dostupné online.
6. ↑   *Drvivá Menšina bude v centru dění od února* [online]. [Cit. 2010-12-27]. Dostupné online. Archivované 2011-11-08 z originálu.
7. ↑   *Drvivá Menšina s klipom "Proroctvo"* [online]. [Cit. 2010-12-27]. Dostupné online. Archivované 2011-11-05 z originálu.
8. ↑   *Drvivá Menšina: sóla přijdou v období jaro/léto 2008* [online]. [Cit. 2010-12-27]. Dostupné online. Archivované 2011-08-08 z originálu.
9. ↑   *DNA má von video k tracku Za oponou* [online].. Dostupné online.
10. ↑   *Dna má nový videoklip k svojej debutovej doske* [online]. [Cit. 2010-12-27]. Dostupné online. Archivované 2010-02-01 z originálu.
11. ↑   *DNA s LOVE - peňáze/láska po druhýkrát* [online].. Dostupné online.
12. ↑   *DNA s novou skladbou Najľahšie je to vzdať* [online]. [Cit. 2010-12-27]. Dostupné online. Archivované 2010-02-04 z originálu.
13. ↑   *DNA s druhým a posledným sólom po lete* [online]. [Cit. 2010-12-27]. Dostupné online. Archivované 2010-12-23 z originálu.
14. ↑   *DNA chystá album Revolucionár, počúvajte z neho pilotný singel* [online]. [Cit. 2010-12-27]. Dostupné online. Archivované 2010-11-24 z originálu.
15. ↑   *DNA je Revolucionár a posílá první singl z chystaného alba, poslouchej Je čas!* [online]. [Cit. 2010-12-27]. Dostupné online. Archivované 2010-05-25 z originálu.
16. ↑   *DNA má vonku promo video na trek "Vervto"* [online]. [Cit. 2010-12-27]. Dostupné online. Archivované 2010-12-29 z originálu.
17. ↑   *Revolucionar bude na pultoch 7.12. - DNA posiela posledné info, cover aj tracklist* [online]. [Cit. 2010-12-27]. Dostupné online. Archivované 2010-12-19 z originálu.
18. ↑   *Nové spolupráce* [online].. Dostupné online. [nefunkčný odkaz]
19. ↑   *DNA posúva dokument o Revolucionárovi!* [online]. [Cit. 2011-02-05]. Dostupné online. Archivované 2011-02-04 z originálu.
20. ↑   *DNA, Šegi100 a Mišo Biely v klipe „Nestrácajme hodnoty"* [online]. [Cit. 2012-10-29]. Dostupné online. Archivované 2012-11-01 z originálu.
21. ↑   *Beat it december 2012* [online]. [Cit. 2013-01-02]. Dostupné online. Archivované 2013-01-03 z originálu.
22. ↑   *4Dé posiela Zelený dym!* [online].. Dostupné online.
23. ↑
24. ↑
25. ↑
26. ↑
27. ↑
28. ↑
29. ↑